Reoù all avat a ziskouez enebiezh ouzh an treuzfurmadur c’hoarvezet, a nac’h degemer an hentennoù o deus roet tro da ziskuliañ skorted o stummadur. N’eus aze nemet un darvoud dibouez a-walc’h, rak tonket eo n’eus forzh penaos an trede rumm da vont da get buan dre an eil tu pe egile. Ne dalvezje ket ar boan embann ur pennad war e zivoud ma n’o dije ket an nagennerion hejet banniel an demokrategezh evit difenn o c’haoz, o reiñ dimp dre-se an tu da fraeshaat hor mennozioù war ar c’heal-se.